อายุ 30ขึ้น ชอบป่วยบ่อย ตากฝนแปปเดียวก็ไม่สบายละ อยากทราบว่าควรทานวิตามินหรืออาหารเสริมตัวไห
สวัสดีค่ะ การที่ป่วยบ่อย หากหมายถึงการติดเชื้อเป็นไข้หวัดบ่อยๆ แสดงว่าระบบภูมิคุ้มกันของร่างกายอาจอ่อนแอ ซึ่งหากไม่ได้มีโรคที่เกี่ยวกับระบบภูมิคุ้มกันบกพร่อง สาเหตุก็มักเกิดจาก การทานอาหารที่ไม่ครบถ้วน การพักผ่อนไม่เพียงพอ การมีความเครียดเป็นประจำ ดังนั้น การดูแลเพื่อเพิ่มภูมิคุ้มกัน ได้แก่- การทานอาหารให้ครบ 5 หมู่ และเน้นการทานผักและผลไม้ให้หลากหลายและมีอยู่ในทุกมื้อ เพื่อให้เราได้วิตามินและเกลือแร่เพียงพอ รวมถึงสารอาหารอื่นๆ ที่จะช่วยเพิ่มระบบภูมิคุ้มกันเราค่ะ ทั้งนี้ หากเราสามารถทานอาหารที่มีประโยชน์ได้หลากหลาย ก็ไม่จำเป็นต้องซื้อวิตามินหรืออาหารเสริมมาทาน เพราะวิตามินหรืออาหารเสริม ก็ไม่ได้มีสารอาหารครบทุกชนิดอยู่ในเม็ดเดียว ดังนั้น หากทานแต่วิตามินหรืออาหารเสริม แต่ยังทานอาหารไม่หลายหลายเพียงพอ เราก็ย่อมขาดสารอาหารบางอย่างไปอยู่ดีค่ะ- การออกกำลังกายเป็นประจำ จะช่วยกระตุ้นให้ระบบการไหลเวียนเลือดดีขึ้น แล้วทำให้เม็ดเลือดขาวแข็งแรงขึ้น เพื่อจัดการกับเชื้อโรคได้ง่าย อีกทั้งร่างกายจะหลั่งสารเอนดอร์ฟินออกมา ซึ่งช่วยให้เรารู้สึกผ่อนคลาย ลดความเครียด และความวิตกกังวล- นอนหลับให้สนิทและให้ได้อย่างน้อยวันละ 6-8 ชั่วโมง การนอนที่มีภาพ ร่างกายจะมีการหลั่งฮอร์โมนต่างๆ ออกมา ซึ่งช่วยต้านความเครียดและกระตุ้นภูมิต้านทานได้- กำจัดความเครียดต่างๆ การมีความเครียดหรือวิตกกังวล ระบบการทำงานต่างๆ ในร่างกายจะแปรปรวน ทำให้เกิดอาการผิดปกติต่างๆ ได้หลากหลายและมากมาย รวมถึงทำให้ระบบภูมิมิคุ้มกันอ่อนแอลง เกิดการติดเชื้อโรคได้ง่าย รวมถึงการเป็นโรคอื่นๆ ด้วย